*Приложение 4*

**Информация за текущото състояние на “Специализирана болница за активно лечение на пневмо-фтизиатрични заболявания - София област” ЕООД, гр. София**

**“Специализирана болница за активно лечение на пневмофтизиатрични заболявания - София област” ЕООД** с ЕИК 000770225 е лечебно заведение, еднолично дружество с ограничена отговорност, в което министърът на здравеопазването упражнява правата на държавата като едноличен собственик на капитала. Лечебното заведение е с предмет на дейност осъществяване на болнична помощ.

 „СБАЛПФЗ-София област“ ЕООД е лечебно заведение с над 66 г. история и традиции в борбата с туберкулозата. Болницата е стратегическо структурно звено от пневмофтизиатричната мрежа в страната. Обслужва един от най-тежките райони на територията на Република България – Софийска област, а от 2020г. поема диспансерната и стационарната дейност за пациентите от град София.

През годините се утвърждава и развива като специализирана белодробна болница, в която се извършва пълен обем диагностична и лечебна дейност в областта на белодробните заболявалия. Активно издирване, диагностика, активно лечение и периодично наблюдение на болни от туберкулоза и хронични и остри неспецифични белодробни заболявания. Болницата разполага с добре подготвени специалисти, познаващи спецификата на работа в съответствие с Програма „Подобряване на контрола на туберкулозата в България“ и познаващи отлично района и огнищата на туберкулоза на територията на Софийска област, също и на град София. Стратегическа цел е съхраняване на лечебното заведение във финансов и организационен план с оглед продължаване на неговата основна дейност – превенция и контрол на туберкулозата в София-град и Софийска област, в които е концентрирана около една трета от населението на България.

Към 30.09.2023г. лечебното заведение реализира положителен текущ финансов резултат печалба в размер на 82 хил. лв. Приходите към 30.09.2023г. са в размер на 1 819 хил. лв., от които 45,1% са приходи от НЗОК, 45,1% са приходи от МЗ и 9,8% са приходи от други източници. Разходите за периода са 1 737 хил. лв., от които 14,8% са разходи за материали, 72,1% са разходи за персонал и 13,1% са разходи за външни услуги, амортизации и други.

Общо собственият капитал на дружеството е 1 882 хил. лв. при записан капитал от
1 604 хил.лв. Стойността на активите към края на трето тримесечие на 2023 г. е 2 803
хил. лв., а задълженията към 30.09.2023 г. са 432 хил. лв., като липсват просрочени задължения. Персоналът на болницата е 54 души, от които 12 лекари, 21 специалисти по здравни грижи и 7 санитари. През третото тримесечие на 2023 г. броят на преминалите болни е 779 пациента, при среден брой легла 41 и заетост 82%.

Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия - <https://reports.appk.government.bg/public/Public/Reports?orgId=175> поддържана от АППК.

В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой леглодни и др. показатели се публикуват за всяко тримесечие и са достъпни на адрес: <https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/>